Published Date	Hits: 645
Lees gerus die brief van Mnr Vollgraaff hieronder, soos ontvang saam met die horlosie:
‘’Hoërskool Upington se amptelike wapen dra ‘n boodskap wat die skool se karakter oor dekades heen uitbeeld en beklemtoon. Enige een wie die wapen op een of ander wyse vertoon behoort dit met die nodige waardigheid, respek en dissipline te doen. Die wapen simboliseer ook vir my seisoene en tyd.
Die horlosie, ontwerp en gebou(wat tyd aandui), soos op die foto, is ‘n begeerte wat met ander kundige hulp ontsaan het om die unieke wapen op ‘n prominente wyse te vertoon.
Die horlosie word vir gebruik aan die skool geskenk as ‘n gebaar vir ‘n besondere voorreg wat ek gehad het om vir die jare 1951 tot 1955 my skolastiese opleiding juis aan Hoërskool Upington te kon deurloop, maar nog steeds deel van die Uppies familie te kan wees.’’
Geskryf deur Mnr J.A. Vollgraaff
Foto: Mnr J.A. Vollgraaff by die horlosie wat hy vir Uppies geskenk het